Nariadenie Komisie (ES) č. 2093/98
z 30. septembra 1998,
ktorým sa mení a dopĺňa nariadenie (EHS) č. 1609/88, ktorým sa stanovuje konečný termín uskladnenia pre maslo predané podľa nariadení (EHS) č. 3143/85 a (EHS) č. 570/88
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1587/96 [2], najmä na jeho článok 6 odsek 6,
keďže maslo uvedené do predaja sa musí v zmysle článku 1 nariadenia Komisie (EHS) č. 3143/85 z 11. novembra 1985 o predaji intervenčného masla za znížené ceny určeného na priamu spotrebu vo forme koncentrovaného masla [3], naposledy zmenené a doplnené nariadením (ES) č. 1802/95 [4], pred určeným dátumom naskladniť; keďže rovnaký postup sa sleduje pri predaji masla za opatrení, ako ich ustanovuje nariadenie Komisie (ES) č. 2571/97 z 15. decembra 1997 o predaji masla za znížené ceny a udelení pomoci na smotanu, maslo a koncentrované maslo, určených na spotrebu vo výrobe pečivových výrobkov, zmrzliny a iných potravín [5], naposledy zmenené a doplnené nariadením (ES) č. 1982/98 [6];
keďže nariadenie Komisie (EHS) č. 1609/88 [7], naposledy zmenené a doplnené nariadením (ES) č. 2408/97 [8], stanovuje najneskorší termín uskladnenia pre maslo predávané podľa nariadenia (EHS) č. 3143/85 a nariadenia Komisie (EHS) č. 570/88 [9], naposledy zmenené a doplnené nariadením (ES) č. 531/96 [10]; keďže s cieľom zmeny najneskoršieho termínu uskladnenia sa nariadenie Komisie (EHS) č. 1609/88 menilo a dopĺňalo niekoľkokrát; keďže sa zistilo, že v jeho posledných dvoch novelizáciách uskutočnených nariadeniami Komisie (ES) č. 2224/97 [11] a (ES) č. 2408/97 sa namiesto druhého odseku omylom zmenil a doplnil prvý odsek článku 1 nariadenia (EHS) č. 1609/88; keďže by sa preto mala obnoviť správna forma článku 1;
keďže sa nariadenie (EHS) č. 570/88 zrušilo a nahradilo nariadením (ES) č. 2571/97; keďže by sa náležite mali upraviť tiež odkazy;
keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Nariadenie (EHS) č. 1609/88 sa týmto mení a dopĺňa nasledovne:
1. v názve sa text "(EHS) č. 570/88" nahrádza textom "(ES) č. 2571/97";
2. v článku 1 sa prvý a druhý odsek nahrádza takto:
"Maslo, na ktoré sa vzťahuje článok 1 odsek 1 nariadenia (EHS) č. 3143/85, sa musí dať do skladu pred 1. januárom 1993.
Maslo, na ktoré sa vzťahuje článok 1 odsek 1 písmeno a) nariadenia (ES) č. 2571/97, sa musí dať do skladu pred 1. júlom 1997."
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 30. septembra 1998